PATVIRTINTA

Vilkaviškio pradinės mokyklos

direktoriaus 2022 m. rugpjūčio 29 d.

įsakymu Nr. V-93

**Vilkaviškio pradinės mokyklos mokytojų, dirbančių pagal bendrojo ugdymo ir neformaliojo švietimo programas, darbo krūvio sandaros nustatymo tvarkos aprašas**

**I SKYRIUS**

**BENDROSIOS NUOSTATOS**

1. Mokytojų, dirbančių pagal bendrojo ugdymo ir neformaliojo švietimo, darbo krūvio sandaros nustatymo tvarkos aprašas (toliau – Aprašas) reglamentuoja mokytojų, dirbančių pagal bendrojo ugdymo programas, neformaliojo švietimo programas (toliau visi kartu – mokytojai) valstybės ir savivaldybių biudžetinėse įstaigose, finansuojamose iš valstybės biudžeto, savivaldybių biudžetų, Valstybinio socialinio draudimo fondo biudžeto ir kitų valstybės įsteigtų pinigų fondų lėšų (toliau – mokyklos), darbo krūvio sandaros nustatymą vienai mokytojo pareigybei (kai darbo laiko norma – 1512 valandų per mokslo metus).

2. Apraše vartojamos sąvokos atitinka Lietuvos Respublikos valstybės ir savivaldybių įstaigų darbuotojų darbo apmokėjimo įstatyme, Lietuvos Respublikos švietimo įstatyme.

**II SKYRIUS**

**MOKYTOJO DARBO KRŪVIO SANDAROS NUSTATYMAS**

3. Mokytojo darbo krūvį sudaro:

3.1. kontaktinės valandos;

3.2. valandos, skirtos ugdomajai veiklai planuoti, pasiruošti pamokoms, mokinių mokymosi pasiekimams vertinti ir vadovauti klasei per mokslo metus:

|  |  |  |  |
| --- | --- | --- | --- |
| Pareigybė | Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) | Valandos, susijusios su profesiniu tobulėjimu ir veikla mokyklos bendruomenėje | Iš viso |
| Mokytojas (pedagoginis darbo stažas iki 2 metų) Mokytojas  Vyresnysis mokytojas  Mokytojas metodininkas | 1 010–1 410 | 102–502 | 1 512 |

4. Mokytojo darbo krūvio sandarą nustato mokyklos direktorius, laikydamasis Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkto nuostatų, Aprašo, mokyklos darbo apmokėjimo sistemos, suderintos su mokyklos darbo taryba ir neviršydamas mokyklai skirtų asignavimų ugdymo reikmėms.

5. Kontaktinių valandų skaičius mokytojo, dirbančio pagal bendrojo ugdymo ar formalųjį švietimą papildančio ugdymo programą, pareigybei per mokslo metus nustatomas pagal ugdymo (mokymo) planuose numatytas valandas, mokytojo, dirbančio pagal neformaliojo švietimo programą, pareigybei – pagal programoje numatytas valandas Aprašo 1 priedas.

6. Mokytojų, įgyvendinančių tą pačią programą, darbo krūvio sandara gali skirtis dėl skirtingo darbo krūvio pasiskirstymo tarp darbo funkcijų, dėl skirtingų kontaktinio ir nekontaktinio darbo proporcijų, mokyklos darbo apmokėjimo sistemoje sutartų kriterijų taikymo, mokytojo kompetencijų ir kitų aplinkybių.

7. Dalyko mokytojų (muzika, anglų, tikyba, neformalus ugdymas) visos nekontaktinės valandos gali būti skirstomos pateiktame skiriamų valandų intervale ir gali skirtis nuo klasės mokytojų nekontaktinių valandų skaičiaus pagal Aprašo 4 priedą.

8. Mokytojui, dirbančiam 1 etatu, valandų, susijusių su profesiniu tobulėjimu ir veikla mokyklos bendruomenei, skiriamos ne mažiau kaip 102 valandos. Jos proporcingai kinta, atsižvelgiant į mokytojo etatinės pareigybės dydį ir mokytojo dalyvavimą veiklos mokyklos bendruomenei 102 val. (skirtos 1 etatui) kinta taikant šią formulę: 102 val. dauginamos iš mokytojo etato dydžio ir suapvalinamos.

9. Veiklos, kurias mokytojas privalo atlikti mokyklos bendruomenei:

9.1. tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo(si) ir mokymosi pažangos ir pasiekimų;

9.2. bendradarbiavimas su mokyklos darbuotojais mokinių ugdymo klausimais;

9.3. mokyklos administracijos inicijuotos veiklos, skirtos mokyklos veiklai planuoti, organizuoti.

10. Valandų, susijusių su profesiniu tobulėjimu ir veikla mokyklos bendruomenei, skaičius mokytojo pareigybei per mokslo metus nustatomas, atsižvelgiant į minimalų valandų skaičių, nurodytą Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, skiriamą kiekvienam mokytojui privalomoms veikloms pagal Aprašo 4 priedą.

11. Mokytojas profesines kompetencijas gali tobulinti:

11.1. dalyvaudamas mokyklos, kaip besimokančios bendruomenės, ir tarpinstitucinio bendradarbiavimo veiklose: stebėdamas ir aptardamas ugdomąsias veiklas (pamokas), reflektuodamas praktinę veiklą, dalindamasis patirtimi dalykinėse (metodinėse) grupėse, įsivertindamas savo profesinę veiklą, atlikdamas kitų pedagoginių darbuotojų profesinės veiklos analizę, ir pan.;

11.2. dalyvaudamas neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir pan.;

11.3. gilindamas bendrąsias ir specialiąsias kompetencijas savišvietos būdu.

12. Veiklos, kurios gali būti sulygstamos su mokytoju individualiai (toliau – individualios veiklos), atsižvelgiant į jo turimą kvalifikacinę kategoriją, atliekamas funkcijas, numatytas pareigybės apraše, į mokyklos tikslus ir uždavinius:

12.1. dalyvavimas keliose darbo grupėse (Mokyklos tarybos ir VGK);

12.2. mokyklos edukacinių veiklų organizavimas;

12.3. mokyklos, rajono savivaldybės, šalies renginių, projektų akcijų, konkursų organizavimas ir dalyvavimas juose;

12.4. informacinių komunikacijos technologijų taikymas ugdymo procese;

12.5. skaitmeninio ugdymo turinio kūrimo veiklų koordinavimas;

12.6. mokytojų tarybos posėdžių protokolavimas;

12.7. VGK posėdžių protokolavimas;

12.8. vadovavimas Mokytojų tarybos posėdžiams;

12.9. tarptautinio projekto koordinavimas.

13. Valandų, skiriamų ugdomajai veiklai planuoti, pasiruošti pamokomas, mokinių mokymosi pasiekimams vertinti, skaičius mokytojui per mokslo metus nustatomas pagal Aprašo 2 priede nurodytą valandų skaičių (procentais nuo kontaktinių valandų), atsižvelgiant į įgyvendinamą programą, ugdymo ar mokymo sritį, dalyką ir į mokinių skaičių klasėje (grupėje).

14. Valandų, skiriamų vadovauti klasei (grupei), skaičius mokytojo pareigybei per mokslo metus nustatomas pagal Aprašo 3 priedą, atsižvelgiant į mokinių skaičių klasėje (grupėje).

**III SKYRIUS**

**KVALIFIKACINĖS KATEGORIJOS ĮTAKA MOKYTOJO DARBO KRŪVIO SANDARAI**

15. Atsižvelgiant į švietimo, mokslo ir sporto ministro tvirtinamuose Mokytojų ir pagalbos mokiniui specialistų (išskyrus psichologus) atestacijos nuostatuose nustatytas veiklas, kurias turi vykdyti atitinkamas kvalifikacines kategorijas įgiję mokytojai, rekomenduojama:

15.1. mokytojams, kuriems nesuteikta kvalifikacinė kategorija, ir mokytojams, turintiems mokytojo kvalifikacinę kategoriją, skirti pakankamai laiko profesiniam tobulėjimui ir būtinų mokytojo profesijos kompetencijų įtvirtinimui;

15.2. vyresniojo mokytojo kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: dalyvauti metodinėje veikloje, skleisti savo gerąją pedagoginio darbo patirtį mokykloje;

15.3. mokytojo metodininko kvalifikacinę kategoriją turintiems mokytojams skirti valandų funkcijoms, susijusioms su veikla mokyklos bendruomenei, pagal jų kvalifikacinę kategoriją privalomoms veikloms: rengti ir vykdyti mokyklos ir (ar) regiono ugdymo projektus, analizuoti dalyko srities (dalykų grupės, programos) ugdymo rezultatus ir inicijuoti didaktinius pokyčius, mentorystei, organizuoti ir vykdyti prevencines ir kitas programas, kitoms įstaigos poreikius atitinkančioms veikloms.

16. Mokytojams, kurių pedagoginis darbo stažas – iki dvejų metų, ir pedagogams stažuotojams rekomenduojama skirti kuo daugiau valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, profesiniam tobulėjimui, nes pagrindinis tokių mokytojų veiklos tikslas – plėtoti ir gilinti studijų metu įgytas kompetencijas darbo vietoje, sklandžiai integruotis į mokyklos bendruomenę, gaunant tikslingą pagalbą (grįžtamąjį ryšį, konsultuojantis su mokykloje skirtu mentoriumi ir aukštosios mokyklos praktikos vadovu).

**IV SKYRIUS**

**BAIGIAMOSIOS NUOSTATOS**

17. Mokytojo darbo krūvio sandara, įvertinus mokyklos poreikius bei finansines galimybes ir siejant su mokytojų darbo krūvio sandaros nustatymo kriterijais, kiekvienais mokslo metais gali keistis.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Darbo tarybos pirmininkė

Rasa Galinaitienė

Vilkaviškio pradinės mokyklos mokytojų,

dirbančių pagal bendrojo ugdymo ir

neformaliojo švietimo programas, darbo krūvio

sandaros nustatymo tvarkos aprašo

1 priedas

**PRIVALOMŲ KONTAKTINIŲ PAMOKŲ SKAIČIUS SAVAITEI**

1. Klasių mokytojams kontaktinių valandų skaičius nustatomas pagal bendrųjų programų ugdymo plano skirtas valandas klasei.

|  |  |  |
| --- | --- | --- |
| Klasė | Pamokų skaičius savaitei | Kontaktinių valandų skaičius per metus |
| 1 | 22 | 770 |
| 2 | 24 | 840 |
| 3 | 23 | 805 |
| 4 | 24 | 840 |

2. Dalykų mokytojams (užsienio kalbos, tikybos, muzikos) kontaktinės valandos nustatomos pagal bendrųjų programų ugdymo plano nustatytas valandas arba klasės mokytojų atiduodamų pamokų skaičių.

3. Neformaliam mokinių ugdymui kontaktinės valandos skirstomos pagal bendrųjų programų ugdymo planą bei mokyklos išsikeltus tikslus ir poreikį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilkaviškio pradinės mokyklos mokytojų, dirbančių pagal bendrojo ugdymo ir neformaliojo švietimo programas, darbo krūvio sandaros nustatymo tvarkos aprašo

2 priedas

**Valandų, skiriamų ugdomajai veiklai planuoti, pasiruošti pamokoms ir mokinių mokymosi pasiekimams vertinti, SKAIČIUS (procentais nuo kontaktinių valandų)**

|  |  |  |  |  |  |  |
| --- | --- | --- | --- | --- | --- | --- |
| Programa, ugdymo, mokymo sritis, dalykas | Mokytojams, kurių darbo stažas iki 2 metų | | | Mokytojams, kurių darbo stažas 2 ir daugiau metų | | |
| mokinių skaičius klasėje (grupėje) | | | mokinių skaičius klasėje (grupėje) | | |
| ne daugiau  kaip 11\* | 12-20 | 21 ir daugiau | ne daugiau  kaip 11\* | 12-20 | 21 ir daugiau |
| 1. Pradinis ugdymas (visi dalykai) | 70 | 75 | 80 | 50 | 55 | 60 |
| 2. Neformaliojo švietimo (išskyrus ikimokyklinio ir priešmokyklinio ugdymo) programos | 55 | 60 | 64 | 40 | 42 | 44 |

\*Įskaitant atvejus, kai ugdymas vykdomas pavienio mokymosi forma arba kai mokiniai ugdomi individualiai pagal neformaliojo švietimo (išskyrus ikimokyklinio ir priešmokyklinio ugdymo) programas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilkaviškio pradinės mokyklos mokytojų, dirbančių pagal bendrojo ugdymo ir neformaliojo švietimo programas, darbo krūvio sandaros nustatymo tvarkos aprašo

3 priedas

**Valandų, skiriamų vadovauti klasei (grupei), skaičius mokytojui per mokslo metus**

|  |  |  |  |
| --- | --- | --- | --- |
| Mokinių skaičius klasėje (grupėje) | ne daugiau kaip 11 | 12–20 | 21 ir daugiau |
| Valandų, skiriamų vadovauti klasei (grupei), skaičius mokytojui per mokslo metus | 152 | 180 | 210 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilkaviškio pradinės mokyklos mokytojų, dirbančių pagal bendrojo ugdymo ir neformaliojo švietimo programas, darbo krūvio sandaros nustatymo tvarkos aprašo

4 priedas

**NEKONTAKTINĖS VALANDOS**

Veiklos, kurias mokytojas privalo atlikti mokyklos bendruomenei:

|  |  |  |
| --- | --- | --- |
| Eil.  Nr. | Veiklos | Valandos  (1 etatui) |
| 1. | Tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo(si) ir mokymosi pažangos ir pasiekimų | 1–72 |
| 2. | Bendradarbiavimas su mokyklos darbuotojais mokinių ugdymo klausimais |
| 3. | Mokyklos administracijos inicijuotos veiklos, skirtos mokyklos veiklai planuoti, organizuoti (posėdžiai, susirinkimai) |

Veiklos, susiję su profesiniu tobulėjimu:

|  |  |  |
| --- | --- | --- |
| Eil.  Nr. | Veiklos | Valandos  1 etatui) |
| 1. | Dalyvaudamas mokyklos, kaip besimokančios bendruomenės, ir tarpinstitucinio bendradarbiavimo veiklose: stebėdamas ir aptardamas ugdomąsias veiklas (pamokas), reflektuodamas praktinę veiklą, dalindamasis patirtimi dalykinėse (metodinėse) grupėse, įsivertindamas savo profesinę veiklą, atlikdamas kitų pedagoginių darbuotojų profesinės veiklos analizę, ir panašiai | 1–30 |
| 2. | Dalyvaudamas neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir panašiai |
| 3. | Gilindamas bendrąsias ir specialiąsias kompetencijas savišvietos būdu |

Veiklos mokyklos bendruomenei (susitartos individualiai):

|  |  |  |
| --- | --- | --- |
| Eil.  Nr. | Veiklos | Valandos  (metinės) |
| 1. | Dalyvavimas keliose darbo grupėse (Mokyklos tarybos ir VGK) | 5 |
| 2. | Mokyklos edukacinių veiklų organizavimas | 5 |
| 3. | Mokyklos, rajono savivaldybės, šalies renginių, projektų akcijų, konkursų organizavimas ir dalyvavimas juose | 5 |
| 4. | Informacinių komunikacijos technologijų taikymas ugdymo procese | 5 |
| 5. | Skaitmeninio ugdymo turinio kūrimo veiklų koordinavimas | 40 |
| 6. | Mokytojų tarybos posėdžių protokolavimas | 5 |
| 7. | VGK posėdžių protokolavimas | 10 |
| 8. | Vadovavimas Mokytojų tarybos posėdžiams | 5 |
| 9. | Tarptautinio projekto koordinavimas | 84 |

1. Procentaliai mažiau valandų skiriama dalykų mokytojams nuo etato dalies.

2. Veiklų, susitartų individualiai, rezultatai bus išdėstomi mokslo metų pabaigoje mokytojų parengtose savianalizėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_